 Kadib waxaa la bilaabay in dhaawacyadii halista ahaa dibedda loo qaado iyo in la sameeyay xarun qaran oo Gurmadka ah, taas oo la isugu baadi goobayay eheladii iyo dadkoodii ka maqnaa, Shaqada iyo guusha la gaaray waxaa mahadeeda leh dad aad u badan, gaar ahaan dhallinyarada Muqdisho, xaruntan gurmadka shaqooyinka waaweyn ee ay qabatay waxa ay ahayd Tiiraanyo bixin, sababtoo ah dadka waxa ay heleen meel ay ciirsadaan oo ay soo wacdaan, tusaale waxaa jirtay hooyo aan taleefoonka ka qabtay, labo wiil ayaa ka maqnaa, waxay igu tiri kurbo weyn ayaad iga feeddeen, rajo ayaad igu beerteen, caawo hurdi karaa sababtoo ah waxaan ku tashanayaa in la ii maqanyahay. 